27.09.2022
Аҳәынҭқарра Ахада Аҧсны Аҳәынҭқарра аҳҭнықалақь Аҟәа ахақәиҭтәра амш аҽны Аҧсны Аџьынџьтәылатә еибашьраҟны иҭахаз рбаҟа амҵан Ахьӡ-Аҧша апарк аҟны ашәҭшьыҵәрақәа шьҭеиҵеит.
Аусмҩаҧгатә иалахәын Ахада Ихаҭыҧуаҩ Бадра Гәынба, Аҧыза-министр Александр Анқәаб, Аҧсны Жәлар Реизара- Апарламент Аиҳабы Лаша Ашәба, Аҧсны иҟоу УА Ацҳаражәҳәаҩ Михаил Шургалин, Аҧсны иҟоу Алада Уаҧстәыла Ацҳаражәҳәаҩ Олег Боциев, Ахада Иадминистрациа Анапхгаҩы Џьансыхә Нанба, Ахада Иадминистрациа Анапхгаҩы ихаҭыҧуаҩ Зураб Қаџьаиа, Иреиҳаӡоу аӡбара ахантәаҩы Саида Быҭәба, Ашәарҭадара ахеилак Амаӡаныҟәгаҩ Сергеи Шамба, Аиҳабыра ахаҭарнакцәа, ауаажәларра.